作者：田为
词牌/韵律：江神子慢・江城子慢

paragraphs: 玉台挂秋月。
铅素浅，梅花傅香雪。
冰姿洁。
金莲衬、小小凌波罗袜。
雨初歇。
楼外孤鸿声渐远，远山外、行人音信绝。
此恨对语犹难，那堪更寄书说。
教人红销翠减，觉衣宽金缕，都为轻别。
太情切。
消魂处、画角黄昏时节。
声呜咽。
落尽庭花春去也，银蟾迥、无情圆又缺。
恨伊不似馀香，惹鸳鸯结。

标签：宋词三百首